Sagunt rep els Reis d’Orient en el port marítim
05 de gener 2025

![](/media/nmnpssev/c1_mini_img_1047.jpg?width=850&height=566.9886363636364)

Els Reis d’Orient han desembarcat este matí en el port marítim per a rebre les cartes de la mà dels xiquets i les xiquetes del municipi. A la seua arribada han sigut rebuts per l'alcalde de Sagunt, Darío Moreno, i el regidor de Joventut i Infància, Roberto Rovira. Els Reis d’Orient han continuat la jornada visitant Almardà, la Residencia Nuestros Hijos i Baladre.

![](/media/tg2diozp/c2_img_1000.jpg?width=850&height=566.9886363636364)

Per a amenitzar l'espera fins a l'arribada de Melcior, Gaspar i Baltasar, el departament de Joventut i Infància de l'Ajuntament de Sagunt ha organitzat tallers i una xocolatada. En esta benvinguda també han estat presents la Fallera Major, Teresa Aparicio, i la Fallera Major Infantil, Julia Palanca, així com altres membres de la corporació municipal.

![](/media/zegjxfcy/c3pa_img_1013.jpg?width=400&height=267) ![](/media/t21lp02g/c3pb_img_0943.jpg?width=400&height=267)

A la vesprada, a les 17.00 hores començarà la cavalcada de Sagunt des de la plaça Blasco Ibáñez fins a l'ajuntament on els rebrà l'alcalde de Sagunt. A continuació, es podrà gaudir de l'_Adoració en viu_ a càrrec de l'associació Passió per Sagunt. Seguidament, a les 19.00 hores, començarà la cavalcada al Port de Sagunt, des de l'Albereda fins al Triangle Umbral, on els Reis també comptaran amb una recepció institucional.

En total, 1.500 persones participaran en els actes de benvinguda als Reis d’Orient, a través de diverses comparses d'entitats i grups artístics. Durant les cavalcades es llançaran 3.500 kg de caramels i diverses llepolies. A més, en cada desfilada hi haurà un espai delimitat per a les persones amb mobilitat reduïda, a uns metres de la seua finalització. Des del departament de Joventut i Infància demanen als pares i mares extremar el control dels menors durant el recorregut de les cavalcades.

![](/media/muzdkgnu/c4pa_img_0961.jpg?width=400&height=267) ![](/media/q1obwjiq/c4pb_img_1080.jpg?width=400&height=267)

En cas de pluja i suspensió de les cavalcades s'anunciarà per xarxes socials. L'alternativa serà a les 18.00 hores, recepcions reials a l'Auditori Joaquín Rodrigo (Sagunt) i a la Casa Municipal de Cultura (el Port de Sagunt).

![](/media/lupjbucc/c5_img_1028.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/2025-01-05-sagunt-rep-els-reis-d-orient-en-el-port-maritim/ "Facebook")
*   [](http://twitter.com/share?url=https://aytosagunto.es/va/actualitat/2025-01-05-sagunt-rep-els-reis-d-orient-en-el-port-maritim/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/2025-01-05-sagunt-rep-els-reis-d-orient-en-el-port-maritim/ "Linked In")
*   [](mailto:?body=https://aytosagunto.es/va/actualitat/2025-01-05-sagunt-rep-els-reis-d-orient-en-el-port-maritim/)